**НАЦРТ**

На основу члана 32. Закона о локалној самоуправи („Сл.гласник РС“, бр. 129/07, 83/14, 101/16 и 47/18), члана 236. и 239. Закона о накнадама за коришћење јавних добара ( „Сл. гласник РС“ бр. 95/18/, 49/19 ) и члана 41. Статута општине Куршумлија („Сл.лист Општине Куршумлија“, бр. 6/19 ) Скупштина општине Куршумлија на седници одржаној дана \_\_\_\_\_\_\_\_\_\_\_доноси

**ОДЛУКУ О НАКНАДАМА ЗА КОРИШЋЕЊЕ ЈАВНЕ ПОВРШИНЕ**

Члан 1.

 Накнаде за коришћење јавне површине, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

 Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

 -објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

 -за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

 Коришћење простора на јавној површини у пословне и друге сврхе у смислу чл. 1 става 1. тачке 1) ове одлуке односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

 Jавна површина у смислу овог закона јесте површина утврђена планским документом јединице локалне самоуправе која је доступна свим корисницима под једнаким условима:

- јавна саобраћајна површина (пут, улица, пешачка зона и сл.);

- трг;

- јавна зелена површина (парк, сквер, градска шума и сл.);

- јавна површина блока (парковски уређене површине и саобраћајне површине).

Члан 2.

 Обвезник накнаде за коришћење јавне површине је корисник јавне површине.

Члан 3.

 Основица накнаде за коришћење простора на јавној површини је површина коришћеног простора изражена у метрима квадратним (m2), односно по комаду / тарифни бр 2 ст.1 алинеја 6/

Члан 4.

 Критеријуми за прописивање висине накнада су: време коришћења простора, зона у којој се налази простор који се користи, уколико је зона утврђена актом јединице локалне самоуправе, као и техничко-употребне карактеристике објекта, уколико се јавна површина користи за постављање објеката.

Члан 5.

 Утврђивање накнаде за коришћење јавне површине врши се према површини коришћеног простора, сразмерно времену коришћења тог простора или према техничко-употребним карактеристикама објекта.

 Накнада из става 1. овог члана по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине.

 Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.

 Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Члан 6.

 Накнаду за коришћење јавних површина не плаћају директни и индиректни корисници буџетских средстава.

 Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

Члан 7.

Накнаде за коришћење јавне површине из члана 1. тачке 1. до 3. ове одлуке утврђују се у дневном износу.

Члан 8.

 Накнаде за коришћење јавних површина, представљају приход буџета Општине Куршумлија.

Члан 9.

 Утврђивање накнаде вршиће Одељење за локалну пореску администрацију, буџет и финансије, Општинске управе, Општине Куршумлија по достављеном решењу Одељења за привреду и локални економски развој .

Члан 10.

 Обвезници накнаде за коришћење јавних површина дужни су да поднесу пријаву за утврђивање накнаде надлежном органу у роковима прописаним таксеном тарифом, која је саставни део ове одлуке.

Члан 11.

 У случају неподношења пријаве, у роковима предвиђеним овом одлуком, у поступку доношења решења, користиће се сви подаци којима располаже Општинска управа општине Куршумлија.

Члан 12.

 У погледу начина утврђивања накнаде, обрачунавање застарелости, наплате, рокова за плаћање, обрачунавање камате и осталог што није посебно прописано овом одлуком, сходно се примењују одредбе Закона о пореском поступку и пореској администрацији.

Члан 13.

 Уколико дође до законских промена, овлашћује се Општинско веће да може одлуком извршити усклађивање.

Члан 14.

 Висина накнаде за коришћење јавних површина је утврђена у таксеној тарифи, која је саставни део ове одлуке.

 Члан 15.

 Када се накнада утврђује по деловима територије општине Куршумлија , утврђују се следеће зоне:

 **I.а ЗОНА која обухвата подручје ограничено на следећи начин**:

 Од раскрснице улице 16.фебруар са улицом Пролетерских бригада, левом страном Пролетерских бригада до Немањине улице. Немањином улицом до моста на реци Топлици, левом страном Топлице до кланице, од кланице до почетка улице 7.Јули, левом страном улице 7.Јули до раскрснице са улицом Карађорђевом, левом стране улице Карађорђеве до раскрснице са улицом 16.Фебруар, левом страном улице 16.Фебруар до раскрснице са улицом Пролетерских бригада – најопремљенија зона.

 **I. б ЗОНА која обухвата подручје ограничено на следећи начин:**

 Улица 16.Фебруар од гвозденог моста десном страном железничке пруге до железничке станице, правац улице 4.Јули, улица Милоја Закића до кружног тока, Његошевом улицом до улице Вука Караџића, улицом Вука Караџића до улице Милана Топлице. Улицом Милана Топлице право до реке Топлице. Левом страном реке Топлице узводно до правца према улици Стефана Првовенчаног до канала, десном страном канала до улице Др Мелгарда, улицом Др Мелгарда до улице Милутина Ускоковића, улицом Милутина Ускоковића до улице Р.М.Само до гвозденог моста, сем дела града који је обухваћен првом зоном.

 **II.ЗОНА која обухвата подручје ограничено на следећи начин:**

 Од прве веће кривине у насељу Марковиће потоком до старог села (северно), десно правац преко Баћоглавског потока до улице Баћоглавске до скретања према новој касарни, Баћоглавском улицом до улице Ћирила и Методија, улицом Ћирила и Методија до улице Филипа Филиповића и краја улице Његошеве, правац крај улице Петра Драпшина до краја улице Петра Драпшина, правац север улице Др.Хаџића до улице Топличке, Топличком улицом до канала, каналом до улице Доњомикуљанске, улицом Доњомикуљанском до улице Милана Ракића, од улице Милана Ракића правац улице Антона Антонијевића, правац улице Панчићеве, улицом Панчићевом до краја улице Доситеја Обрадовића, од краја улице Доситеја Обрадовића наставља правац до улице Др Мелгарда код пропуста канала, од пропуста канала десном страном улице Видовданске до укрштања са улицом Иве Андрића, десном страном улице Иве Андрића до новоформиране улице кроз Боровњак, до почетка улице Књегиње Милице, левом страном улице Кнегиње Милице и правцем до кривине приступног пута за прекидну комору, десном страном приступног пута до краја улице Светог Саве потоком до улице Р.М.Само, од улице Р.М.Само до правца хладњаче и реке Топлице, реком Топлицом до железничког моста на ушћу, од моста железничком пругом до укрштања пруга до подвожњака код кастратског гробља, десном страном излази на улицу Косанчић Ивана, правац улице Косанчић Ивана део насеља Кастрат, јужна страна до надвожњака, железничком пругом до бункера, левом страном реке Бањске до Мирничког потока, десном страном улице Косовске до Марковићког потока, прва већа кривина у насељу Марковиће.

 У ову зону спада и земљиште на подручју Куршумлијске, Луковске и Пролом Бање.

 **III.ЗОНА која обухвата подручје ограничено на следећи начин:**

 Од границе друге зоне до краја грађевинског подручја описаном ПГР-ом.

Члан 16.

Даном почетка примене ове одлуке престаје да важи Одлука о накнадама за коришћење јавних добара („Службени лист општине Куршумлија“, бр. 29/2018).

Члан 17.

Ова Одлука ступа на снагу осмог дана од дана објављивања у „Службеном листу Општине Куршумлија“ а примењиваће се од 01.01.2020. године.

Број: \_\_\_\_\_\_\_\_\_\_\_\_\_

У Куршумлији, \_\_\_\_\_\_\_\_\_\_2019.године

**СКУПШТИНА ОПШТИНЕ КУРШУМЛИЈА**

 **ПРЕДСЕДНИК СКУПШТИНЕ**

 *Дејан Ловић, инг.машинства*

**ТАКСЕНА ТАРИФА**

**Тарифни број 1.**

 Коришћење јавних површина за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица, којим се врши непосредан утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, предузећа, предузетници и физичка лица плаћају накнаду утврђену у дневном износу по зонама.

 I а Зона ................................................................................ 30 динара

 I б Зона ................................................................................ 25 динара

 II Зона................................................................................... 15 динара

 III Зона................................................................................... 10 динара

**НАПОМЕНА:**

 Наплату накнаде врши Одељење за локалну пореску администрацију, буџет и финансије уз доставу одговарајућег акта Одељења за привреду и локални економски развој Општинске управе Куршумлија .

**Тарифни број 2.**

 За коришћење простора на јавним површинама или испред пословних просторија у поословне сврхе, осим ради продаје штампе, књига, и других публикација, производи старих и уметничких заната и домаће радиности, од сваког целог или започетог m² коришћеног простора, а по зонама одређеним у члану 15. ове одлуке, утврђује се накнада дневно и то:

 **- за обављање пословне делатности**( покретни привремени објекти-тезге, уређаји за сладолед и напитке, апарати за кокице, банкомати, телефинске говорнице, расхладне витрине и други лако покретни објекти за продају робе на мало и вршење занатских услуга), накнада се утврђује:

 I а Зона ............................................................................... 30 динара

 I б Зона ............................................................................. 25 динара

 II Зона ................................................................................ 20 динара

 III Зона ................................................................................. 10 динара

 **- за постављање летњих башти**, накнада се утврђује:

 I а Зона ................................................................................ 18 динара

 I б Зона................................................................................. 10 динара

 II Зона................................................................................... 7 динара

 III Зона..................................................................................... 5 динара

 -**за продају и излагање производа**,односно робе или друго заузимање

 I а Зона ................................................................................ 30 динара

 I б Зона............................................................................... 25 динара

 II Зона................................................................................... 15 динара

 III Зона..................................................................................... 10 динара

 **-за заузимање тротоара**,за постављање објеката за продају производа,пружање угоститељских услуга накнада се утврђује:

 I а Зона ................................................................................ 35 динара

 I б Зона ................................................................................ 20 динара

 II Зона................................................................................... 15 динара

 III Зона.................................................................................. . 10 динара

 - **за коришћење јавне површине за постављање тенди** накнада се утврђује на месечном нивоу и то:

 I а Зона ................................................................................ 35 динара

 I б Зона ................................................................................ 30 динара

 II Зона................................................................................... 22,5 динара

 III Зона................................................................................... 15,5 динара

  **-за коришћење јавне површине за изнајмљивање дечјих аутомобила**, мотора возић и слично накнада се плаћа по возилу дневно 44 динара

 **-за тезге постављене у дане трајања манифестација**, у дане државних, верских и других празника, за продају цвећа, украсних предмета, честитка, сувенира и слично, накнада се утврђује по 1 m² заузете површине у износу од 122 динара.

 **-за коришћење простора на јавним површинама за намене које нису посебно** наведене у овом тарифном броју, накнада се утврђује дневно по м2 заузете површине, у износу од 100 динара.

**НАПОМЕНА:**

 Накнада по овом тарифном броју утврђује се у дневном износу (осим за тенде ).

 Накнаду из овог тарифног броја плаћа правно или физичко лице, на основу задужења од стране Општинске управе-Одељења за локалну порску администрацију, буџет и финансије а по предходно издатом одобрењу Општинске управе-Одељења за привреду и економски развој.

 Накнаду из алинеје 4. овог тарифног броја , не плаћа општина за постављање забавних објеката на јавној површини.

 Општинска управа-Одељење за привреду и економски развој, дужно је да један примерак одобрења за коришћење простора на јавним површинама у пословне сврхе, достави Општинској управи-Одељењу за локалну пореску администрацију,буџет и финансије:``

 - за правна лица: ПИБ , матични бр, текући рачун, делатност, тачна адреса седишта правног лица,

 - за физичка лица: ПИБ , матични бр, , текући рачун, број л.к. и назив радње са тачном адресом и делатност.

 Накнада по овом тарифом броју плаћа се сразмерно времену коришћења и то месечно до 15-ог у месецу за претходни месец, осим коришћења до тридесет дана, где се накнада плаћа у пуном износу.

 Сва правна и физичка лица коју користе јавне површине за постављање летњих башти,продају робе и тенди истовремено, плаћају накнаду само за постављање летњих башти –односно продају робе. Уколико наставе коришћење јавне површине за постављање тенди а ослободе јавну површину плаћају накнаду само за постављање тенди.

**Тарифни број 3.**

 За коришћење слободних површина за постављање шатора или друге објекте привременог коришћења утврђује се накнада за сваки m² заузете површине 122 динара.

**НАПОМЕНА:**

 Накнада по овом тарифном броју утврђује се у дневном износу.

 Обвезник накнаде из овог тарифног броја, је корисник површине за постављање шатора или других сличних објеката.

 Накнаду по овом тарифном броју не плаћају корисници слободних површина за хуманитарне, културне и спортске потребе.

 Накнаду из овог тарифног броја плаћа правно или физичко лице, на основу задужења од стране Општинске управе- Одељења за локалну пореску администрацију, буџет и финансије а по претходно издатом одобрењу Општинске управе-Одељења за привреду и економски развој.

 Општинска управа - Одељење за привреду и економски развој дужно је да један примерак одобрења за коришћење обале у пословне и било које друге сврхе, достави Општинској управи- Одељењу за локалну пореску администрацију,буџет и финансије са следећим подацима:

 - за правна лица: порески идентификациони број, матични број правног лица и текући рачун, тачна адреса седишта правног лица;

 - за физичка лица: порески идентификациони број, матични број, текући рачун, врој личне карте и назив радње са тачном адресом.

 Накнада по овом тарифном броју плаћа се сразмерно времену коришћења, и то пре почетка коришћења слободне површине.

**Тарифни број 4.**

 За заузеће јавне површине грађевинским материјалом и за извођење грађевинских радова, утврђује се накнада и то:

 I а Зона ................................................................................ 30 динара

 I б Зона ................................................................................ 25 динара

 II Зона................................................................................... 15 динара

 III Зона................................................................................... 10 динара

**НАПОМЕНА:**

 Накнада по овом броју утврђује се у дневном износу.

 Обвезник накнаде овог тарифног броја је извођач радова и исту плаћа од дана заузећа.

 Накнаду из овог тарифног броја плаћа правно или физичко лице, на основу задужења од стране Општинске управе- Одељења за локалну пореску администрацију,буџет и финансије а по претходно издатом одобрењу Општинске управе-Одељења за привреду и економски развој.

 Општинска управа- Одељење за привреду и економски развој дужно је да један примерак одобрења за заузеће јавне површине грађевински материјалом , достави Општинској управи- Одељењу за локалну пореску администрацију, буџет и финансије са следећим подацима:

 - за правна лица: порески идентификациони број, матични број правног лица и текући рачун, тачна адреса седишта правног лица;

 - за физичка лица: порески идентификациони број, матични број, текући рачун, број личне карте и назив радње са тачном адресом.

 Накнада по овом тарифном броју плаћа се сразмарно времену коришћења, и то пре заузећа јавне површине.